Antifates (kráľ Laistrygonov)

Antifates alebo Antifatés (starogr. Ἀντιφάτης – Antifates/iný prepis Antifatés, ) je v gréckej mytológii kráľ Laistrygonov, národa obrov a ľudožrútov.

Keď sa itacký kráľ Odyseus vracal domov z trójskej vojny, čakalo ho dlhé strastiplné putovanie po mori. Na svojej ceste sa dostal aj na ostrov boha vetrov Aiola, ktorý mu daroval mech s vetrami a volne ponechal priaznivý západný vietor Zefyros, ktorý ho mal doviesť až na Ithaku.Homér, Odysea, 10,13. Posádka Odyseovej lode však mech otvorila v domnení že je v ňom nejaký poklad,Ovidius, Metamorphoses, 14,223. načo sa rozpútala strašná búrka a zahnala ich späť k ostrovu vládcu vetrov.Homér, Odysea, 10,28. Márne prosil Odyseus o odpustenie, druhú šancu nedostal a hneď pri najbližšej ceste po mori zablúdil do neznámych končín mora a dostal sa k ostrovu, kde žili Laistrygoni.

Laistrygoni boli národom obrov ľudožrútov, ktorých kráľom bol Antifates. Napriek všetkej opatrnosti Odysea Laistrygoni jeho lode zasypali krupobitím balvanov a zničili mu všetky okrem jednej zakotvenej pri vysokej skale.Homér, Odysea, 10,118. Námorníkov potom pochytali a pripravovali si z nich hostinu. 

Odyseovi sa s hŕstkou svojich druhov nakoniec podarilo naskočiť na palubu lode a veslovali, čo im sily stačili. Tak sa zachránila jediná loď s malým zvyškom Odyseových ľudí, ktorí si vydýchli až ďaleko na otvorenom mori a ďakovali za svoju záchranu.

 Referencie  

 Zdroje 



Kategória:Postavy gréckej mytológie